ΚΑΝΟΝΙΣΜΟΣ (ΕΚ) αριθ. 2580/94 ΤΗΣ ΕΠΙΤΡΟΠΗΣ της 24ης Οκτωβρίου 1994 για τροποποίηση του κανονισμού (ΕΟΚ) αριθ. 3713/92 για αναβολή της ημερομηνίας εφαρμογής του άρθρου 11 παράγραφος 1 του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, όσον αφορά τις εισαγωγές από ορισμένες τρίτες χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΚ) αριθ. 2381//94 (2), και ιδίως το άρθρο 16 παράγραφος 3 δεύτερο εδάφιο,

Εκτιμώντας:

ότι, με τον κανονισμό (ΕOΚ) αριθ. 3713/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 688/94 (4), έχει αναβληθεί για 26 μήνες η ημερομηνία εφαρμογής του άρθρου 11 παράγραφος 1 του κανονισμού (ΕΟΚ) αριθ. 2092/91 για προϊόντα που εισάγονται από ορισμένες τρίτες χώρες-

ότι ορισμένες τρίτες χώρες έχουν υποβάλει στην Επιτροπή αίτηση για να συμπεριληφθούν στον κατάλογο των τρίτων χωρών που προβλέπεται στο άρθρο 11 παράγραφος 1 του κανονισμού (ΕΟΚ) αριθ. 2092/91 καθώς επίσης και σε ορισμένη πληροφόρηση που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 94/92 (5), πριν από την ημερομηνία που προβλέπεται στο άρθρο 16 παράγραφος 3 δεύτερο εδάφιο του κανονισμού (ΕΟΚ) αριθ. 2092/91-

ότι, από την εξέταση της πληροφόρησης που είχε διαβιβαστεί, καθώς επίσης και από την επιτόπια έρευνα, προκύπτει ότι ο φορέας Fundacion de Alimentos Ecologicos Argentinos (FAEA) που βρίσκεται στην Αργεντινή δεν πληροί όλους τους όρους που απαιτούνται ούτως ώστε οι ελεγκτικοί φορείς να δύνανται να εξασφαλίζουν σύστημα ελέγχου ισοδύναμο με αυτό που ισχύει στην Κοινότητα για τα σχετικά προϊόντα- ότι, επομένως, είναι σκόπιμο να ανακληθεί η έγκριση του ως άνω φορέα ως εγκεκριμένου ελεγκτικού φορέα-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που προβλέπεται στο άρθρο 14 του κανονισμού (ΕΟΚ) αριθ. 2092/91,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

To άρθρο 1 πρώτη περίπτωση του κανονισμού (ΕΟΚ) αριθ. 3713/92 όσον αφορά την Αργεντινή αντικαθίσταται από το ακόλουθο κείμενο:

"- από την Αργεντινή, για προϊόντα για τα οποία πιστοποιείται, εκ μέρους του Institudo Argentino para la Certificaton y Promocion de Productos Agropecuarios Organicos SRL (Agremecert), ότι έχουν παραχθεί σ' αυτή τη χώρα με μεθόδους βιολογικού τρόπου παραγωγής,"

Άρθρο 2

O παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτητών.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 198 της 22. 7. 1991, σ. 1.

(2) ΕΕ αριθ. L 255 της 1. 10. 1994, σ. 84.

(3) ΕΕ αριθ. L 378 της 23. 12. 1992, σ. 21.

(4) ΕΕ αριθ. L 84 της 29. 3. 1994, σ. 9.

(5) ΕΕ αριθ. L 11 της 17. 1. 1992, σ. 14.